CELEX: 62018TA0548
Language: mt
Date: 2021-01-13 00:00:00
Title: Kawża T-548/18: Sentenza tal-Qorti Ġenerali tat-13 ta’ Jannar 2021 – Helbert vs EUIPO (“Servizz pubbliku – Reklutaġġ – Avviż ta’ kompetizzjon – Kompetizzjoni Ġenerali EUIPO/AD/01/17 – Deċiżjoni li isem ir-rikorrent ma jiġix inkluż fil-lista ta’ riżerva tal-kompetizzjoni – Kompożizzjoni tal-Bord tal-Għazla – Stabbilità – Responsabbiltà”)

1.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/18
            
         
      Sentenza tal-Qorti Ġenerali tat-13 ta’ Jannar 2021 – Helbert vs EUIPO
      (Kawża T-548/18) (1)
      
      (“Servizz pubbliku - Reklutaġġ - Avviż ta’ kompetizzjon - Kompetizzjoni Ġenerali EUIPO/AD/01/17 - Deċiżjoni li isem ir-rikorrent ma jiġix inkluż fil-lista ta’ riżerva tal-kompetizzjoni - Kompożizzjoni tal-Bord tal-Għazla - Stabbilità - Responsabbiltà”)
      (2021/C 72/27)
      Lingwa tal-kawża: l-Ingliż
      
         Partijiet
      
      
         Rikorrent: Lars Helbert (Alicante, Spanja) (rappreżentant: H. Tettenborn, avukat)
      
         Konvenut: l-Uffiċċju tal-Proprjetà Intellettwali tal-Unjoni Ewropea (rappreżentanti: A. Lukošiūtė u K. Tóth, aġenti, assistit minn B. Wägenbaur, avukat)
      
         Suġġett
      
      Talba bbażata fuq l-Artikolu 270 TFUE u intiża, minn naħa, għall-nnullament, l-ewwel nett, tad-deċiżjoni tal-Bord tal-Għażla tal-Kompetizzjoni EUIPO/AD/01/17 – Amministraturi (AD6) fil-qasam tal-proprjetà intellettwali tal-1 ta’ Diċembru 2017 li isem ir-rikorrent ma jiġix inkluż fil-lista ta’ riżerva stabbilita għar-reklutaġġ ta’ amministraturi mill-EUIPO u, it-tieni nett, tad-deċiżjoni tal-istess bord tas-7 ta’ Marzu 2018 li tiċħad l-applikazzjoni għal eżami mill-ġdid tar-rikorrent, fil-forma finali tagħha, wara d-deċiżjoni tal-EUIPO tat-8 ta’ Ġunju 2018 li tiċħad l-ilment tiegħu u, min-naħa l-oħra, sabiex jinkiseb kumpens għad-danni allegatament imġarrba mir-rikorrent minħabba dan il-fatt.
      
         Dispożittiv
      
      
                  1)
               
               
                  Id-deċiżjoni tas-7 ta’ Marzu 2018, li permezz tagħha l-Bord tal-Għażla tal-Kompetizzjoni ġenerali EUIPO/AD/01/17 ċaħad, wara eżami mill-ġdid, li jinkludi lil Lars Helbert fil-lista ta’ riżerva stabbilita għar-reklutaġġ ta’ amministraturi fil-Grad AD6, fil-qasam tal-proprjetà intellettwali, hija annullata.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  L-Uffiċċju tal-Proprjetà Intellettwali tal-Unjoni Ewropea (EUIPO) huwa kkundannat għall-ispejjeż.
               
            
         (1)  ĠU C 427, 26.11.2018.